Sa chnuasach seo, tá an grá agus an ghruaim, an trócaire agus an easpa trócaire, an bhrúidiúlacht agus an chneastacht shéimh mhín…agus saibhreas álainn canúnach na teanga. I gcuid de na scéalta stairiúla, tá an eachtraíocht chróga agus an greann, an feall agus an dílseacht fite fuaite ina chéile go healaíonta. Chí muid laochra Chogadh na Saoirse ina steille bheatha. Tá léiriú suimiúil ann fosta ar chuid de na gníomhairí rúnda – na mná agus na fir chróga a bhí ag obair i gCaisleán Bhaile Átha Cliath agus sna péas…daoine cróga a d’fhágfadh James Bond in áit na leathphingine.
Ficsean iontach suimiúil atá sa chuasach seo. Ba chóir don léitheoir a chuid do-chreidteachta a fhágáil ar leataobh – agus go díreach sult a bhaint as na scéalta.
Leabhair eile leis an údar chéanna: Máire: An Fear Á Léiriú Féin, Rhetoric of Beauty-An Slabhra Gan Bhriseadh agus Dea-Chaint John Ghráinne agus a Chairde.